rejauldu/bengali-wikipedia huggingface dataset:
রিচার্ড ই. গ্র্যান্ট (; জন্ম: রিচার্ড গ্র্যান্ট এস্তারহুসেন; ৫ মে ১৯৫৭) একজন সোয়াজি-ইংরেজ অভিনেতা ও উপস্থাপক। তিনি উইথনেইল অ্যান্ড আই (১৯৮৭) চলচ্চিত্রে উইথনেইল চরিত্রে অভিনয়ের মধ্য দিয়ে চলচ্চিত্রাঙ্গনে আগমন করেন এবং হাউ টু গেট অ্যাহেড ইন অ্যাডভারটাইজিং (১৯৮৯), হাডসন হক (১৯৯১), দ্য প্লেয়ার (১৯৯২), ব্র্যাম স্টকার্স ড্রাকুলা (১৯৯২), দি এজ অব ইনোসেন্স (১৯৯৩), স্পাইস ওয়ার্ল্ড (১৯৯৭), গসফোর্ড পার্ক (২০০১), দি আয়রন লেডি (২০১১), লোগান (২০১৭), স্টার ওয়ার্স: দ্য রাইজ অব স্কাইওয়াকার (২০১৯) ও এভরিবডিজ টকিং অ্যাবাউট জেমি (২০২১) চলচ্চিত্রে অভিনয় করে খ্যাতি অর্জন করেন।  গ্র্যান্ট ক্যান ইউ এভার ফরগিভ মি? (২০১৮) চলচ্চিত্রে জ্যাক হক চরিত্রে অভিনয় করে সমাদৃত হন এবং শ্রেষ্ঠ পার্শ্ব অভিনেতা বিভাগে ইন্ডিপেন্ডেন্ট স্পিরিট পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে একাডেমি পুরস্কার, গোল্ডেন গ্লোব পুরস্কার, বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন।  প্রারম্ভিক জীবন গ্র্যান্ট ১৯৫৭ সালের ৫ই মে সোয়াজিল্যান্ডের (বর্তমান ইসোয়াতিনি) এমবাবানে জন্মগ্রহণ করেন। তার পিতা হেনরিক এস্তারহুসেন ও মাতা লিওন। হেনরিক সোয়াজিল্যান্ডের ব্রিটিশ প্রোটেক্টোরেটের ব্রিটিশ সরকার প্রশাসনের শিক্ষা ব্যবস্থার প্রধান ছিলেন। গ্র্যান্ট ইংরেজ, ওলন্দাজ/আফ্রিকানার ও জার্মান বংশোদ্ভূত। তার ছোট ভাই স্টুয়ার্ট জোহানেসবার্গে হিসাবরক্ষক হিসেবে কর্মরত। গ্র্যান্ট বলেন তাদের মধ্যে কখনো কোন সম্পর্ক গড়ে ওঠেনি।  ব্যক্তিগত জীবন গ্র্যান্ট ১৯৮৬ সালে কণ্ঠানুশীলন কোচ জোন ওয়াশিংটনকে বিয়ে করেন। তাদের এক কন্যা অলিভিয়া এবং সৎ ছেলে টম। ওয়াশিংটন ২০২১ সালের ২রা সেপ্টেম্বর চতুর্থ স্তরের ফুসফুসের ক্যান্সারের চিকিৎসাধীন অবস্থায় মৃত্যুবরণ করেন।   বইয়ের তালিকা   দ্য ওয়াহ ওয়াহ ডায়েরিজ: দ্য মেকিং অভ আ ফিল্ম (২০০৬)।  (শক্তমলাট)।  উইথ নেইলস: দ্য ফিল্ম ডায়েরিজ অভ রিচার্ড ই. গ্র্যান্ট।  (শক্তমলাট),  (পেপারব্যাক)।  বাই ডিজাইন: আ হলিউড নভেল (১৯৯৯)।  (১০),  (১৩)।  তথ্যসূত্র  বহিঃসংযোগ   (Interview and profile pertaining to the release of his film Wah-Wah.)  (Interview and profile regarding his career and fragrance brand Jack Covent Garden.)  বিষয়শ্রেণী:১৯৫৭-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ব্রিটিশ অভিনেতা বিষয়শ্রেণী:২১শ শতাব্দীর ব্রিটিশ অভিনেতা বিষয়শ্রেণী:অডিওবই পাঠক বিষয়শ্রেণী:ইংরেজ কণ্ঠাভিনেতা বিষয়শ্রেণী:ইংরেজ চলচ্চিত্র অভিনেতা বিষয়শ্রেণী:ইংরেজ টেলিভিশন অভিনেতা বিষয়শ্রেণী:ইংরেজ দিনলিপিকার বিষয়শ্রেণী:ইংরেজ মঞ্চ অভিনেতা বিষয়শ্রেণী:ইংরেজ শেকসপিয়রীয় অভিনেতা বিষয়শ্রেণী:জার্মান বংশোদ্ভূত ব্রিটিশ ব্যক্তি বিষয়শ্রেণী:ব্রিটিশ বংশোদ্ভূত সোয়াজি ব্যক্তি বিষয়শ্রেণী:যুক্তরাজ্যে সোয়াজি অভিবাসী বিষয়শ্রেণী:শ্রেষ্ঠ পার্শ্ব অভিনেতা বিভাগে ইন্ডিপেন্ডেন্ট স্পিরিট পুরস্কার বিজয়ী বিষয়শ্রেণী:স্যাটেলাইট পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:কেপ টাউন বিশ্ববিদ্যালয়ের প্রাক্তন শিক্ষার্থী বিষয়শ্রেণী:ব্রিটিশ কণ্ঠাভিনেতা বিষয়শ্রেণী:ব্রিটিশ চলচ্চিত্র অভিনেতা বিষয়শ্রেণী:ব্রিটিশ টেলিভিশন অভিনেতা বিষয়শ্রেণী:ইংরেজ নাস্তিক বিষয়শ্রেণী:ব্রিটিশ মঞ্চ অভিনেতা বিষয়শ্রেণী:জার্মান বংশোদ্ভূত ইংরেজ ব্যক্তি বিষয়শ্রেণী:ব্রিটিশ শেকসপিয়রীয় অভিনেতা বিষয়শ্রেণী:ব্রিটিশ দিনলিপিকার বিষয়শ্রেণী:ব্রিটিশ স্মৃতিকথাকার বিষয়শ্রেণী:২১শ শতাব্দীর নাস্তিক
গোলাবাড়ী বাংলাদেশের খাগড়াছড়ি জেলার অন্তর্গত খাগড়াছড়ি সদর উপজেলার একটি ইউনিয়ন।   আয়তন  গোলাবাড়ী ইউনিয়নের আয়তন ৯.৩২ বর্গ কিলোমিটার। এটি আয়তনের দিক থেকে খাগড়াছড়ি জেলার সবচেয়ে ছোট ইউনিয়ন।https://web.archive.org/web/20151208044832/http://www.bbs.gov.bd/WebTestApplication/userfiles/Image/National%20Reports/Union%20Statistics.pdf   জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৫,১৭৭জন। এর মধ্যে ৫,৮৬৯জন মুসলিম, ৪,৭০১জন বৌদ্ধ, ৪,৪৫৪জন হিন্দু, ১৫৩জন খ্রিস্টান।https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  খাগড়াছড়ি সদর উপজেলার মধ্য-পূর্বাংশে গোলাবাড়ী ইউনিয়নের অবস্থান। এ ইউনিয়নের উত্তরে পেরাছড়া ইউনিয়ন, পশ্চিমে খাগড়াছড়ি পৌরসভা, দক্ষিণে কমলছড়ি ইউনিয়ন এবং পূর্বে দীঘিনালা উপজেলার মেরুং ইউনিয়ন অবস্থিত।   প্রশাসনিক কাঠামো  গোলাবাড়ী ইউনিয়ন খাগড়াছড়ি সদর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম খাগড়াছড়ি সদর থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার    দর্শনীয় স্থান    জনপ্রতিনিধি   বর্তমান চেয়ারম্যান: উল্লাস ত্রিপুরা   আরও দেখুন   খাগড়াছড়ি সদর উপজেলা  খাগড়াছড়ি সদর থানা  খাগড়াছড়ি জেলা   তথ্যসূত্র    বহিঃসংযোগ   বিষয়শ্রেণী:খাগড়াছড়ি সদর উপজেলার ইউনিয়ন
কার্ত হাপি জুমা (; জন্ম: ২৭ অক্টোবর ১৯৯৪; কার্ত জুমা নামে সুপরিচিত) হলেন একজন ফরাসি পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ফ্রান্স জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।  ২০১০ সালে, জুমা ফ্রান্স অনূর্ধ্ব-১৬ দলের হয়ে ফ্রান্সের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত ফ্রান্সের বয়সভিত্তিক দলের হয়ে খেলার পর, তিনি ২০১৫ সালে ফ্রান্সের হয়ে আন্তর্জাতিক পর্যায়ে অভিষেক করেছেন; ফ্রান্সের জার্সি গায়ে তিনি এপর্যন্ত ৮ ম্যাচে ১টি গোল করেছেন।  ব্যক্তিগতভাবে, জুমা বেশ কিছু পুরস্কার জয়লাভ করেছেন, যার মধ্যে ২০১৪–১৫ মৌসুমে চেলসির বর্ষসেরা যুব খেলোয়াড়ের পুরস্কার জয় অন্যতম। দলগতভাবে, জুমা এপর্যন্ত ৬টি শিরোপা জয়লাভ করেছেন, যার মধ্যে ১টি সেঁত-এতিয়েনের হয়ে, ৪টি চেলসির হয়ে এবং ১টি ফ্রান্সের বয়সভিত্তিক দলের হয়ে জয়লাভ করেছেন।  প্রারম্ভিক জীবন কার্ত হাপি জুমা ১৯৯৪ সালের ২৭শে অক্টোবর তারিখে ফ্রান্সের লিওঁয়ে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                    বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:চেলসি ফুটবল ক্লাবের খেলোয়াড় বিষয়শ্রেণী:ফরাসি পুরুষ ফুটবলার বিষয়শ্রেণী:স্টোক সিটি ফুটবল ক্লাবের খেলোয়াড় বিষয়শ্রেণী:এভার্টন ফুটবল ক্লাবের খেলোয়াড় বিষয়শ্রেণী:সেঁত-এতিয়েন স্পোর্টস অ্যাসোসিয়েশনের খেলোয়াড় বিষয়শ্রেণী:ফ্রান্সের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ফরাসি প্রবাসী পুরুষ ফুটবলার বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফ্রান্সের অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:কৃষ্ণাঙ্গ ফরাসি ক্রীড়াবিদ বিষয়শ্রেণী:লিওঁয়ের ফুটবলার বিষয়শ্রেণী:ওয়েস্ট হ্যাম ইউনাইটেড ফুটবল ক্লাবের খেলোয়াড় বিষয়শ্রেণী:ফ্রান্সের আন্তর্জাতিক যুব ফুটবলার বিষয়শ্রেণী:ইংল্যান্ডে ফরাসি প্রবাসী ক্রীড়াবিদ বিষয়শ্রেণী:ফরাসি মুসলিম বিষয়শ্রেণী:প্রাণীর প্রতি নিষ্ঠুরতার ঘটনা বিষয়শ্রেণী:উয়েফা কনফারেন্স লিগ বিজয়ী খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:সৌদি পেশাদার লিগের খেলোয়াড় বিষয়শ্রেণী:২১শ শতাব্দীর মুসলিম বিষয়শ্রেণী:২১শ শতাব্দীর ফরাসি পুরুষ ক্রীড়াবিদ
আবু আত তাইয়িব আহমাদ ইবনুল হুসাইন আল মুতানাব্বি আল কিন্দি ()Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518 . DOI: 10.33460/beuifd.810283 (৯১৫ – ২৩ সেপ্টেম্বর ৯৬৫) ছিলেন একজন আরব কবি। আরবি সাহিত্যের অন্যতম শ্রেষ্ঠ কবি হিসেবে তাকে গণ্য করা হয়। তার অধিকংশ কাব্য তার জীবনকালে সাক্ষাত পাওয়া রাজাদের প্রশংসা করে লেখা হয়েছে। কারো কারো মতে তার ৩২৬টি কবিতা তার জীবনের প্রতিচ্ছবি হিসেবে রচিত হয়েছে। নয় বছর বয়সে তিনি কবিতা লেখা শুরু করেন। তীক্ষ্ণ বুদ্ধি ও রসবোধের জন্য তিনি পরিচিত ছিলেন। তার আলোচ্য বিষয়ের মধ্যে রয়েছে সাহস, জীবনদর্শন ও যুদ্ধের বর্ণনা। তার অনেক কবিতা তৎকালীন সময়ে এবং বর্তমান আরব বিশ্বে বিস্তৃত হয়েছে। তার কবিতাকে প্রবাদতুল্য গণ্য করা হয়। তার একটি বিখ্যাত উক্তি হল, "সিংহের দাঁত দেখা গেলে তাকে হাসি ভাবতে যেও না।"  আল মুতানাব্বি তার মেধার কারণে তার সময়ের অনেক নেতার সান্নিধ্যলাভের সুযোগ পান। তিনি সেসব নেতা ও রাজাদের প্রশংসা করে কবিতা লিখেছেন। বিনিময়ে শাসকরাও তাকে অর্থ ও উপহার প্রদান করেন। তার নিজের যুগে তার শক্তিশালী কাব্যিক ধারা জনপ্রিয়তা অর্জন করেছিল।   তথ্যসূত্র   Al-Mutanabbî, Le Livre des Sabres, choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012.  Ayyıldız, Esat (2020), "el-Mutenebbî’nin Seyfüddevle’ye Methiyeleri (Seyfiyyât)", BEÜ İlahiyat Fakültesi Dergisi , 7 (2) , 497-518 . DOI: 10.33460/beuifd.810283   বহিঃসংযোগ    Al-Mutanabbi The Greatest Arabic Poet  Mutanabbi's poetry recited by Samar Traboulsi  Poetry Magic, UK   أبو الطيب المتنبي - ويكيبيديا  Almotanabbi.com - the complete collection of Mutanabbi's poems along with explanation  বিষয়শ্রেণী:৯১৫-এ জন্ম বিষয়শ্রেণী:৯৬৫-এ মৃত্যু বিষয়শ্রেণী:আরবি ভাষার কবি বিষয়শ্রেণী:আব্বাসীয় যুগের কবি বিষয়শ্রেণী:কুফার ব্যক্তি বিষয়শ্রেণী:আলেপ্পোর হামাদানি আমিরাত বিষয়শ্রেণী:১০ম শতাব্দীর আরব ব্যক্তি বিষয়শ্রেণী:৯১০-এর দশকে জন্ম
থাম্ব|ব্রাইস সফটওয়্যারের মাধ্যমে তৈরি ত্রিমাত্রিক মডেল প্রদর্শন ব্রাইস একটি ত্রিমাত্রিক মডেল তৈরী, অ্যানিমেশন ও রেন্ডার করার সফ্‌টওয়্যার । এর বিশেষত্ব হল ফ্র্যাক্টাল ভূপ্রকৃতি উৎপাদন ।   ইতিহাস  ফ্র্যাক্টাল জ্যামিতি ব্যবহার করে কম্পিউটারের মাধ্যমে পর্বতশ্রেনী ও উপকূল রেখার বাস্তব সম্মত চিত্র তৈরি নিয়ে গবেষণার মাধ্যমে উদ্ভব ঘটে ব্রাইসের মূল অংশের । ফ্র্যাক্টাল জ্যামিতির জনক বেনওয়া ম্যান্ডেলব্রটের ছাত্র কেন মুসগ্রেভ প্রথম কিছু ফ্র্যাক্টাল ভিত্তিক প্রোগ্রাম লেখেন । পরবর্তীতে এরিক ওয়েগনার এগুলোকে আরো বর্ধিত করেন । ওয়েগনার আরো কিছুকাল পরে সফট্‌ওয়্যার শিল্পী কাই ক্রাউসের সাথে মিলে এর মূল ব্যবহারকারী ইন্টারফেস দাঁড়া করান । ব্রাইস বানিয্যিক ভাবে প্রথম বাজারে আসে ব্রাইস ১.০ হিসেবে ১৯৯৪ সালে শুধুমাত্র অ্যাপল ম্যাকিনটসের জন্য । ২০১০ সালে এর সপ্তম (৭) ভারসান প্রকাশিত হয়।
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  মাসুম-আল-হাসান (আলাপ) ০৮:২০, ৬ সেপ্টেম্বর ২০২২ (ইউটিসি) শুভদীপ চ্যাটার্জী   – (অপসারণের প্রস্তাবনা দেখুনলগ দেখুন) () WP:ব্যক্তিতে উত্তীর্ণ নন। এখানে যে পদ্মশ্রী, কর্নেল অ্যাওয়ার্ড, রাষ্ট্রপতি চ্যাম্পিয়ন পুরস্কার এবং নাইট উপাধির কথা বলা হয়েছে তার পক্ষে নির্ভরযোগ্য তথ্যসূত্র নেই। (বাংলা হান্ট সম্ভবত নির্ভরযোগ্য নয়।) আর বিশ্বরেকর্ডের কারণে কেউ স্বয়ংক্রিয়ভাবে উল্লেখযোগ্য হয়ে যান না। তাই নিবন্ধটি অপসারণযোগ্য বলে মনে হচ্ছে। -- গোলাম মুকিত ☆ (আলাপ) ☆ ১৪:৪৫, ২৮ জুলাই ২০২২ (ইউটিসি)  WP:ব্যক্তিতে উত্তীর্ণ| কেন্টাকি কর্নেল অ্যাওয়ার্ড এর মানপত্র প্রবন্ধে যোগ করা হলো, যা সরকার দ্বারা প্রদত্ত. বাংলা হান্ট হলো ভারত এর অন্যতম শ্রেষ্ঠ ডিজিটাল মিডিয়া, যা সম্পূর্ণ নির্ভরযোগ্য. কেউ একের অধিক বিস্ময়কর বিষয় বস্তু নিয়ে রেকর্ড করলে স্বাভাবিক ভাবেই উল্লেখযোগ্য হয়. যার মধ্যে আছে পৃথিবীর সব থেকে বড় ছবি মুখ দিয়ে আঁকা যা এক হাজার স্কয়ারে ফুট | উদ্যান বিশ্বাস (আলাপ) ২০:৫০, ১১ আগস্ট ২০২২ (ইউটিসি)  উনি কি আপনার পরিচিত? — গোলাম মুকিত ☆ (আলাপ) ☆ ১৪:৪৫, ২৫ আগস্ট ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তথ্য প্রযুক্তিতে হেডার বলতে বোঝায় সঞ্চিত বা প্রেরিত ডেটা ব্লকের শুরুতে রাখা সম্পূরক তথ্য। তথ্য যোগাযোগে, হেডার অনুসরণ করা ডেটাকে কখনও কখনও পেলোড বা বডিও বলা হয়।  এটা গুরুত্বপূর্ণ যে হেডার কম্পোজিশন একটি স্পষ্ট এবং দ্ব্যর্থহীন স্পেসিফিকেশন বা ফরম্যাট অনুসরণ করে, যাতে বাক্যাত্মক পদপরিচয় করা যায়।  উদাহরণ  ইউজনেট (এনএনটিপি) বার্তা এবং এইচটিটিপি হেডারে অনুরূপ হেডার ব্যবহার করা হয়।  গ্রাফিক্স ফাইল ফরম্যাটে, হেডার একটি ছবির আকার, রেজোলিউশন, রঙের সংখ্যা এবং এর মত তথ্য দিতে পারে।  আর্কাইভ ফাইল ফরম্যাটে, ফাইলের হেডার নির্দিষ্ট ফরম্যাট এবং সংশ্লিষ্ট সফটওয়্যার ইউটিলিটি শনাক্ত করতে ফিঙ্গারপ্রিন্ট বা স্বাক্ষর হিসেবে কাজ করতে পারে।  কিছু প্রোগ্রামিং ভাষায় (উদাহরণস্বরূপঃ সি এবং সি++) সাবরুটিনগুলি হেডার ফাইলে ঘোষণা করা হয়।  তথ্যসূত্র  বিষয়শ্রেণী:কম্পিউটার উপাত্ত বিষয়শ্রেণী:উপাত্ত প্রেরণ
ফের্নান্দো ফ্রান্সিস্কো রেগেস (; জন্ম: ২৫ জুলাই ১৯৮৭; ফের্নান্দো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের দ্বিতীয় স্তর কাম্পেওনাতো ব্রাজিলেইরো সেরিয়ে বি-এর ক্লাব ভিলা নোভার হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  ২০০৭ সালে, ফের্নান্দো ব্রাজিল অনূর্ধ্ব-২০ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন।  প্রারম্ভিক জীবন ফের্নান্দো ফ্রান্সিস্কো রেগেস ১৯৮৭ সালের ২৫শে জুলাই তারিখে ব্রাজিলের আলতো পারাইসো দে গোইয়াসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ফের্নান্দো ব্রাজিল অনূর্ধ্ব-২০ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি ৩ ম্যাচে অংশগ্রহণ এবং একটি শিরোপা জয়লাভ করেছেন।  তথ্যসূত্র  বহিঃসংযোগ                 বিষয়শ্রেণী:১৯৮৭-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:ব্রাজিলের আন্তর্জাতিক যুব ফুটবলার বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ব্রাজিলের অনূর্ধ্ব-২০ আন্তর্জাতিক ফুটবলার বিষয়শ্রেণী:স্পোর্ট ক্লাব ইন্তেরনাসিওনালের খেলোয়াড় বিষয়শ্রেণী:ফুটবল ক্লাব পোর্তুর খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় বংশোদ্ভূত পর্তুগিজ ব্যক্তি বিষয়শ্রেণী:পর্তুগালের নাগরিকীকৃত নাগরিক বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ক্লাব এস্ত্রেলা আমাদোরার খেলোয়াড় বিষয়শ্রেণী:সুপার লিগের খেলোয়াড় বিষয়শ্রেণী:গালাতাসারায় ফুটবল ক্লাবের খেলোয়াড় বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় প্রবাসী পুরুষ ফুটবলার
দারোরা বাংলাদেশের কুমিল্লা জেলার অন্তর্গত মুরাদনগর উপজেলার একটি ইউনিয়ন।  Darora   আয়তন  দারোরা ইউনিয়নের আয়তন ১২ বর্গ কিলোমিটার।   জনসংখ্যা  দারোরা ইউনিয়নের জনসংখ্যা ১৫,৯৩০ জন।   ইতিহাস    অবস্থান ও সীমানা  মুরাদনগর উপজেলার দক্ষিণ-মধ্যাংশে দারোরা ইউনিয়নের অবস্থান। এ ইউনিয়নের উত্তরে জাহাপুর ইউনিয়ন, পূর্বে ধামঘর ইউনিয়ন, দক্ষিণে পাহাড়পুর ইউনিয়ন এবং পশ্চিমে ছালিয়াকান্দি ইউনিয়ন অবস্থিত।   প্রশাসনিক কাঠামো  দারোরা ইউনিয়ন মুরাদনগর উপজেলার আওতাধীন ১৯নং ইউনিয়ন পরিষদ। এ ইউনিয়নের প্রশাসনিক কার্যক্রম মুরাদনগর থানার আওতাধীন। এটি জাতীয় সংসদের ২৫১নং নির্বাচনী এলাকা কুমিল্লা-৩ এর অংশ। এ ইউনিয়নের গ্রামগুলো হল:  দারোরা  উত্তর পদুয়া  দীঘিরপাড়  কেমতলি  দক্ষিণ পুস্কুনিরপাড়  পালাসুতা  নোয়াকান্দি  হাটেরপাড়  কাজিয়াতল উত্তর  পুকুরপাড়  রতননগর  পুটিয়াজুরি  কাজিয়াতল দক্ষিণ  শব্দলকান্দা   শিক্ষা প্রতিষ্ঠান   দারোরা দীনেশ চন্দ্র উচ্চবিদ্যালয়।  কাজিয়াতল (পঃপাড়া) দারুল কুরআন ইসলামিয়া মাদ্রাসা।  কাজিয়াতল (পূঃপাড়া) ফয়জুল উলুম মাদ্রাসা।  পালাসুতা দাখিল মাদ্রাসা।  কাজিয়াতল রহিম রহমান মোল্লা উচ্চবিদ্যালয়।  পালাসুতা জাবালে নূর হাফিজিয়া মাদ্রাসা ও এতিমখানা। প্রতিষ্ঠাতা আলহাজ্ব মাওলানা মুফতি মোঃ রফিকুল ইসলাম পালাসুতা   যোগাযোগ ব্যবস্থা  মুরাদনগর থেকে দক্ষিণ.. সিএনজি হয়ে দারোরা আসা যায়।  কুমিল্লা রোড ইলিয়েটগঞ্জ থেকে সিএনজি দিয়ে ছালিয়াকান্দি হয়ে কাজিয়াতল বা দারোরা আসা যায়।   হাট-বাজার  দারোরা বাজার।  কাজিয়াতল হাসান মার্কেট।  কাজিয়াতল সুপার মার্কেট।   দর্শনীয় স্থান   আশেক হাজীর মাজার: এই মাজারে প্রতি বছর ৮ই পৌষ ওরশ অনুষ্ঠিত হয় যা হাজারো মানুষের মিলন মেলায় রূপ নেয়। কথিত আছে এই বিখ্যাত ছুফি সাধক পায়ে হেটে পবিত্র হজ্জ পালন করেছিলেন তাই এখনো তার বাড়ীটি হাজী বাড়ী নামেই সুপরিচিত।  পালাসুতা গাবতলি বাজার বাংলাদেশের ঐতিহ্যবাহী দর্শণীয় স্থান।   আরও দেখুন   মুরাদনগর উপজেলা  মুরাদনগর থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:মুরাদনগর উপজেলার ইউনিয়ন
থাম্ব|রূপপুর পরমাণু শক্তি প্রকল্প বাংলাদেশে পারমাণবিক শক্তির উন্নয়নে পারমাণবিক বিদ্যুত কেন্দ্র স্থাপনের প্রথম পরিকল্পনা গৃহীত হয় ১৯৬১ সালে। সে থেকে এই প্রকল্প স্থাপনের সম্ভ্যাবতা যাচাইয়ের পর ১৯৬৩ সালে পাবনার রূপপুরকে প্রকল্পের স্থান হিসেবে নির্বাচন করা হয়। ২০০১ সালে বাংলাদেশ সরকার পারমাণবিক শক্তি পরিকল্পনা গ্রহণ করে  এবং জুন ২৪, ২০০৭ সালে সরকার দেশে বিদ্যুত সমস্যা সমাধানের লক্ষ্যে পারমাণবিক বিদ্যুৎ কেন্দ্র স্থাপনের নীতিগত সিদ্ধান্ত গ্রহণ করে।  ২০০৯ সালে বাংলাদেশ সরকার রাশিয়ার সাথে বিদ্যুৎ কেন্দ্র নির্মাণের আলোচনা শুরু করে এবং একই বছরের ১৩ই ফেব্রুয়ারি দুই দেশের মধ্যে পারমাণবিক বিদ্যুৎ কেন্দ্র নির্মাণের লক্ষ্যে একটি সমঝোতা স্মারক বা MOU (Memorendum of Understanding) স্বাক্ষরিত হয়। এছাড়া বাংলাদেশ, যুক্তরাষ্ট্র , ফ্রান্স এবং চীনের সাথে শান্তিপূর্ণ পারমাণবিক শক্তি কার্যক্রম পরিচালনা করা শীর্ষক একটি সহযোগিতা স্মারকে স্বাক্ষর করেছে। বাংলাদেশ সরকারের বিদ্যুত জ্বালানী ও খনিজ সম্পদ মন্ত্রণালয় এবং বিদ্যুত উন্নয়ন বোর্ড স্থানীয় পর্যায়ে যুক্ত আছে।  ফেব্রুয়ারি ২, ২০১১ সালে বাংলাদেশ ও রাশিয়ার রাষ্ট্রীয় আণবিক শক্তি করপোরেশনের (রসাটম) সাথে দেশের দক্ষিণ-পশ্চিমাঞ্চলীয় পাবনা জেলার রূপপুরে পারমাণবিক বিদ্যুৎ কেন্দ্র স্থাপনের চুক্তি স্বাক্ষরিত হয়েছে। চুক্তি অনুযায়ী রাশিয়া ২০০০ হাজার মেগাওয়াট বিদ্যুত উৎপাদনের লক্ষ্যে দুটি পারমাণবিক চুল্লী স্থাপন করবে এবং আগামী পাঁচ বছর এই প্রকল্প বাস্তবায়নের সময় সীমা নির্ধারিত হয়েছে। ২০২১ সালে আনুমানিক দুই বিলিয়ন ডলার ব্যয়ে নির্মিতব্য এই বিদ্যুত কেন্দ্রটি উৎপাদনের জন্য চালু হবে বলে জানান রাশিয়ার রাষ্ট্রীয় পারমাণবিক শক্তি কমিশনের মহাপরিচালক এবং সাবেক প্রধানমন্ত্রী সের্গেই কিরিয়েঙ্কো ।  মে ২৯, ২০১৩ সালে প্রধানমন্ত্রী বাংলাদেশের দক্ষিণ অঞ্চলের অভ্যন্তরীণ কোন দ্বীপে দ্বিতীয় পারমাণবিক বিদ্যুত কেন্দ্র নির্মাণ করার ঘোষণা দিয়েছেন।<http://www.kalerkantho.com/?view=details&type=gold&data=news&pub_no=1258&cat_id=1&menu_id=43&news_type_id=1&index=3>  আরো দেখুন  রুপপুর পারমাণবিক বিদ্যুৎ কেন্দ্র  বাংলাদেশ পরমাণু শক্তি কমিশন  তথ্যসূত্র  বিষয়শ্রেণী:বাংলাদেশে পারমাণবিক শক্তি
আন্টোন লেভি স্টাখ (, ; জন্ম: ১৫ নভেম্বর ১৯৯৮; আন্টোন স্টাখ নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের দ্বিতীয় স্তর ২. বুন্দেসলিগার ক্লাব গ্রয়টার ফুর্ট এবং জার্মানি অনূর্ধ্ব-২১ দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন।  জার্মান ফুটবল ক্লাব বুখহলৎসারের যুব পর্যায়ের হয়ে খেলার মাধ্যমে স্টাখ ফুটবল জগতে প্রবেশ করেছেন এবং পরবর্তীকালে ভেয়ার্ডার ব্রেমেন, নর্টভেস্ট এবং অসনাব্রুকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, জার্মান ক্লাব অসনাব্রুক ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০১৭–১৮ মৌসুমে তিনি জেটালোয় যোগদান করেছেন, জেটালোর হয়ে তিনি ২৩ ম্যাচে ৪টি গোল করেছেন। জেটালোয় মাত্র ১ মৌসুম অতিবাহিত করার পর ভলফসবুর্গ ২-এর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ৪২ ম্যাচে ৭টি গোল করেছেন। ২০২০–২১ মৌসুমে, তিনি ভলফসবুর্গ ২ হতে গ্রয়টার ফুর্টে যোগদান করেছেন।  ২০২১ সালে, স্টাখ জার্মানি অনূর্ধ্ব-২১ দলের হয়ে জার্মানির বয়সভিত্তিক পর্যায়ে অভিষেক করেছিলেন।   প্রারম্ভিক জীবন  আন্টোন লেভি স্টাখ ১৯৯৮ সালের ১৫ই নভেম্বর তারিখে জার্মানির বুখহলৎস ইন ডার নর্ৎহাইডেতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  ২০২১ সালে জার্মানি অনূর্ধ্ব-২১ দলের হয়ে তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের শিরোপা জয়লাভ করেছেন, যেখানে তিনি ৫টি ম্যাচে অংশগ্রহণ করেছেন। রাউম জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জার্মানি অনূর্ধ্ব-২৩ দলে স্থান পেয়েছেন।   তথ্যসূত্র    বহিঃসংযোগ               বিষয়শ্রেণী:১৯৯৮-এ জন্ম বিষয়শ্রেণী:জীবিত ব্যক্তি বিষয়শ্রেণী:জার্মান পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:ভিএফএল ভলফসবুর্গ ২-এর খেলোয়াড় বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:মাইনৎস ০৫-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:২. বুন্দেসলিগার খেলোয়াড় বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:গ্রয়টার ফুর্টের খেলোয়াড় বিষয়শ্রেণী:টিএসজি ১৮৯৯ হফেনহাইমের খেলোয়াড় বিষয়শ্রেণী:জার্মান প্রবাসী পুরুষ ফুটবলার
thumb|উইকিপিডিয়া নিবন্ধটি এর উইকি উপাত্তের সাথে সংযুক্ত করার জন্য, বা একটি নতুন উইকি উপাত্ত এন্ট্রি শুরু করার ভূমিকাংশ দেখুন উইকি উপাত্ত উইকিপিডিয়াযর একটি ভগিনী সাইট; এটি একটি উইকি এবং তথ্যশালার মধ্যে সমন্বয় সাধন করে, তাই এটি উইকিপিডিয়ার থেকে অনেক বেশি কাঠামোগত। প্রতিটি আইটেম মূলত একটি ডেটা এন্ট্রি, অন্যান্য ডেটা এন্ট্রি লিঙ্ক সহ; সুতরাং নিউ ইয়র্ক টাইমসের আইটেমে "এটি কেমন সংবাদপত্র" এবং "কোথায় অবস্থিত" এর মতো উপাত্ত থাকবে। ( নিউ ইয়র্ক টাইমস - এর নমুনা উইকিপিডিয়া আইটেম - এতে অনেক অনেক তথ্য রয়েছে, একটি ছোট স্থানীয় সংবাদপত্রের কেবল ৩ বা ৪ উপাত্ত থাকতে পারে।)  সময়ের সাথে সাথে উইকি উপাত্ত ইন্টারনেটে তথ্য কীভাবে সংগঠিত হয় সে ক্ষেত্রে আরও বৃহত্তর ভূমিকা পালন করবে বলে আশা করা যায়। অন্যান্য ওয়েব পরিষেবাদি একে তথ্যশালা হিসাবে জিজ্ঞাসা করতে পারে এবং কাঠামোগত তথ্য টেনে আনতে পারে।   উইকি উপাত্তে তথ্য যুক্ত করণ  উইকি উপাত্ত বিদ্যমান অনলাইন ডাটাবেসগুলি (প্রায়শই ওয়েবসাইটগুলি) লিঙ্ক করে কেবল দুর্দান্ত মান দিতে পারে। উদাহরণস্বরূপ, যদি একটি ওয়েবসাইটে নেব্রাস্কার প্রত্যেক আইনজীবীর জন্য একটি পাতা থাকে, অন্যটিতে মার্কিন যুক্তরাষ্ট্রে প্রকাশিত প্রতিটি লেখকের জন্য একটি পাতা থাকে এবং অন্যটিতে একটি মার্কিন কবরস্থানে সমাহিত প্রত্যেকের জন্য একটি পাতা থাকে, তবে মৃত মহিলার জন্য উইকিডেটা আইটেম ভবিষ্যতে মানব এবং স্বয়ংক্রিয় উভয় প্রক্রিয়ায় তার সম্পর্কে অনলাইন তথ্যের "লিঙ্ক" করা সহজতর করে। যা নেব্রাস্কা থেকে আসা আইনজীবী-লেখকের সেই পৃষ্ঠাগুলির প্রত্যেকটির সাথে একটি "সনাক্তকারী" থাকতে পারে।  বিষয়শ্রেণী:উইকিপ্রকল্প সংবাদপত্র
দামুড়হুদা ইউনিয়ন বাংলাদেশের খুলনা বিভাগের চুয়াডাঙ্গা জেলার দামুড়হুদা উপজেলার অন্তর্গত একটি ইউনিয়ন। উপজেলাধীন কুড়ুলগাছি গ্রামে রায়সার বিলের দক্ষিণ পাশে কুড়ুলগাছি ইউনিয়ন অবস্থিত। যার উত্তরে রায়সার বিল, পূর্বে মাথাভাঙ্গা নদী, পশ্চিমে ভারত সিমান্ত।  আয়তন ও জনসংখ্যা গ্রামের সংখ্যা: ১৩ টি মৌজার সংখ্যা: ০৯ টি মোট জনসংখ্যা: পুরুষ-১৪৯১০ জন, মহিলা- ১৪৭৩৩ জন, মোট=২৯৬৪৩ জন (২০১১ সনের আদমশুমারী অনুযায়ী)।  শিক্ষা শিক্ষার হার: ৩৮% শিক্ষা প্রতিষ্ঠান: সরকারী প্রাথমিক বিদ্যালয়: ০৮ টি প্রাথমিক বিদ্যালয়: ০৬ টি মাধ্যমিক বিদ্যালয়: ০২টি নিম্ন মাধ্যমিক বিদ্যালয়: ০১টি মাদ্রাসা: ০১ টি  দর্শনীয় স্থান রায়শার বিল।  তথ্যসূত্র  বহিঃসংযোগ ওয়েবসাইট   বিষয়শ্রেণী:দামুড়হুদা উপজেলার ইউনিয়ন বিষয়শ্রেণী:১৯৬৮-এ পূর্ব পাকিস্তানে প্রতিষ্ঠিত
thumb|২০১৭ সালে হানা এডওয়ার  হানা এডওয়ার (জন্ম ১৯৪৬) হলেন একজন ইরাকি নারী অধিকার কর্মী। তিনি ইরাকি আল-আমাল সংগঠনের প্রতিষ্ঠাতা ও সাধারণ সম্পাদক এবং ইরাকি মহিলা নেটওয়ার্কের সহ-প্রতিষ্ঠাতা।  জীবনী হানা এডওয়ার ইরাকের দক্ষিণাঞ্চলীয় বসরা শহরের একটি খ্রিস্টান পরিবারে জন্মগ্রহণ করেন। তিনি ১৯৬৭ সালে বাগদাদ বিশ্ববিদ্যালয় থেকে আইন বিষয়ে ডিগ্রি অর্জন করেন।  একজন আইনজীবী হিসেবে তার ৫০ বছরের সময়কালে, তিনি লিঙ্গ সমতার জন্য অসংখ্য প্রচারাভিযানের নেতৃত্ব দিয়েছেন, যার মধ্যে রয়েছে ২০০৫ সালে দেশের নতুন সংবিধানের খসড়া তৈরিতে নারীর ভূমিকা অগ্রসর করার প্রচেষ্টা। মিত্রদের পাশাপাশি তিনি পার্লামেন্টে এবং স্থানীয় সরকারে ন্যূনতম ২৫ শতাংশ নারী কোটা পেয়েছিলেন। তিনি ইরাকে পারিবারিক সহিংসতা মোকাবিলায় একটি আইনের খসড়া তৈরির দায়িত্বপ্রাপ্ত বিশেষজ্ঞ দলের সদস্যও ছিলেন।  ২০১১ সালের জুন মাসে তিনি একটি সরকারি টেলিভিশন সম্মেলনে বাধা দেন, সেখানে প্রধানমন্ত্রী নুরি আল-মালিকিকে সেনাবাহিনী চারজন বিক্ষোভকারীকে গ্রেপ্তার করার বিষয়ে চ্যালেঞ্জ জানায়। প্রধানমন্ত্রীকে প্রকাশ্যে চ্যালেঞ্জ করার পর, "তার অফিসের বাইরে একটি খামে একটি গুলি রেখে দেওয়া হয়েছিল।"  কর্মজীবন মিসেস এডওয়ার ১৯৯২ সালে আল-আমাল অ্যাসোসিয়েশন প্রতিষ্ঠা করেন। আল-আমাল শান্তি গড়ে তোলা, মানবাধিকার প্রচার এবং ইরাকে টেকসই উন্নয়নে মনোনিবেশ করে। তিনি নারীদের প্রতি সহিংসতা মোকাবেলার লক্ষ্যে ১৯৯৬ সালে বৈরুতে গঠিত আরব মহিলা আদালত সহ অন্যান্য বেশ কয়েকটি বিশিষ্ট সংগঠন তৈরি করেছেন। আরব এনজিও নেটওয়ার্ক ফর ডেভেলপমেন্ট, যা আরব নাগরিক সমাজকে গণতন্ত্র, মানবাধিকার এবং টেকসই উন্নয়নের সন্ধানে সহায়তা, সক্ষম ও ক্ষমতায়ন করে। মহিলাদের বিরুদ্ধে সহিংসতার বিরুদ্ধে লড়াই করার জন্য আসুদা, ২০০১ থেকে সুলাইমানিয়ায় অবস্থিত এবং বেইত খানজাদ, ২০০২ সালে নারী এবং শিশুদের জন্য একটি এর্বিল-ভিত্তিক আশ্রয়স্থল।  পুরস্কার মিসেস এডওয়ারকে "গণতন্ত্র ও মানবাধিকারের অগ্রগতিতে অবদান" এবং তার "সহিংসতা এবং যুদ্ধের বিরুদ্ধে দৃঢ় অবস্থান" এর জন্য আন্তর্জাতিক শান্তি ব্যুরো (আইপিবি) কর্তৃক ২০১১ সালে শন ম্যাকব্রাইড শান্তি পুরস্কার প্রদান করা হয়েছিল। ২০১১ সালের ডিসেম্বরে, তাকে জাতিসংঘ মিশন কর্তৃক ইরাকে মানবাধিকার উন্নয়নে তার কাজের জন্য মানবাধিকার রক্ষাকারীর প্রশংসা সার্টিফিকেট প্রদান করেন। তিনি ২০১৩ সালে আরব ওমেন অব দ্য ইয়ার অ্যাওয়ার্ড জিতেছিলেন।  তথ্যসূত্র  বহিঃসংযোগ  সাক্ষাৎকার  বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:বাগদাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:ইরাকি নারী অধিকার কর্মী বিষয়শ্রেণী:নারী মানবাধিকার কর্মী বিষয়শ্রেণী:বসরার ব্যক্তি